Хорхе Каррера Андраде
Неделя

Превод от испански: Георги Ангелов, 2010

chitanka.info

Църква от плодове

в крайпътния прах на живота.

Стъклените портокали на прозорците.

Органовите тръби на захарната тръстика.

Ангелчета: пиленца

на Дева Мария.

Синеоки камбанки

боси побягват

в полето.

Слънчеви часове.

Вятърът-арабия

носи неделни новини

от хълма.

Кошница с плодове

върху главата на индианка.

Когато босите камбанки

побягват от дървената църква,

небето затваря очи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.